Im Zentrum vom Sunsystem is de Sun ois Stean. Draf foign de  terrestrischn Planetn Merkur, Venus, Eadn und Mars, wo an innan Tei vom Planetnsystem ausmocha. An aissan Tei buidn de Gasplanetn Jupiter, Saturn, Uranus und Neptun. Weidane Begleita vo da Sun san de Zweagplanetn, de Asteroidn und de Kometn, wo vor oim in drei Kloankeapazona z findn san: am Asteroidngiatl zwischn de innan und de aissan Planetn, am Kuipergiatl jenseits vo de aissan Planetn und da Oortschen Woikn, wo des Sunsystem gonz aussn umgibt.